title: Vykonávacie nariadenie Komisie (EÚ) 2020/1299 z 11. septembra 2020, ktorým sa do registra chránených označení pôvodu a chránených zemepisných označení zapisuje názov [„Szilvásváradi pisztráng“ (CHZO)]

text:
                  18.9.2020

                  SK

                  Úradný vestník Európskej únie

                  L 304/4

         VYKONÁVACIE NARIADENIE KOMISIE (EÚ) 2020/1299
         z 11. septembra 2020,
         ktorým sa do registra chránených označení pôvodu a chránených zemepisných označení zapisuje názov [„Szilvásváradi pisztráng“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Maďarska o zápis názvu „Szilvásváradi pisztráng“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Szilvásváradi pisztráng“ by sa mal zapísať do registra,

               PRIJALA TOTO NARIADENIE:

            Článok 1
            Názov „Szilvásváradi pisztráng“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.7. Čerstvé ryby, mäkkýše a kôrovce a výrobky z nich, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 171, 19.5.2020, s. 26.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/1300 z 11. septembra 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Asiago“ (CHOP)]

text:
                  18.9.2020

                  SK

                  Úradný vestník Európskej únie

                  L 304/5

         VYKONÁVACIE NARIADENIE KOMISIE (EÚ) 2020/1300
         z 11. septembra 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Asiago“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Asiago“ zapísaného do registra na základe nariadenia Komisie (ES) č. 1107/96 (2) zmeneného nariadením Komisie (ES) č. 1200/2007 (3).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Asiago“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

            (3)  Nariadenie Komisie (ES) č. 1200/2007 z 15. októbra 2007, ktorým sa schvaľujú nezanedbateľné zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Asiago (CHOP)] (Ú. v. EÚ L 271, 16.10.2007, s. 3).

            (4)  Ú. v. EÚ C 178, 28.5.2020, s. 8.


title: Vykonávacie nariadenie Rady (EÚ) 2020/1309 z 21. septembra 2020, ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi

text:
                  21.9.2020

                  SK

                  Úradný vestník Európskej únie

                  LI 305/1

         VYKONÁVACIE NARIADENIE RADY (EÚ) 2020/1309
         z 21. septembra 2020,
         ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (1), a najmä na jeho článok 21 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 18. januára 2016 prijala nariadenie (EÚ) 2016/44.

                     (2)

                     Vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“) vydal 27. marca 2020 vyhlásenie v mene Únie o Líbyi, v ktorom sa všetky strany vyzvali, aby dodržiavali ľudské práva a medzinárodné právo.

                     (3)

                     Vysoký predstaviteľ vydal 12. mája 2020 vyhlásenie v mene Únie, v ktorom uviedol, že Únia je naďalej odhodlaná dohliadať na úplné dodržiavanie zbrojného embarga OSN v Líbyi. Taktiež sa v ňom zdôraznilo, že je potrebné vynaložiť všetko úsilie na zabezpečenie úplného a účinného vykonávania príslušných rezolúcií BR OSN, a to aj prostredníctvom pozemných a vzdušných hraníc s Líbyou.

                     (4)

                     Okrem toho sa vo vyhlásení zúčastneným stranám pripomína, že musia dodržiavať medzinárodné právo vrátane medzinárodného humanitárneho práva a že tí, ktorí ho porušujú, ponesú za to zodpovednosť.

                     (5)

                     Rada je naďalej vážne znepokojená situáciou v Líbyi, a najmä činnosťami, ktoré ohrozujú mier, bezpečnosť alebo stabilitu Líbye, vrátane porušovania zbrojného embarga OSN a nedovolených pokusov o pašovanie líbyjskej ropy, ako aj porušovania ľudských práv.

                     (6)

                     V tomto kontexte a vzhľadom na pokračujúcu eskaláciu násilia v Líbyi by sa do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe III k nariadeniu (EÚ) 2016/44 mali doplniť dve osoby zodpovedné za porušovanie ľudských práv a tri subjekty zapojené do porušovania zbrojného embarga OSN.

                     (7)

                     Príloha III k nariadeniu (EÚ) 2016/44 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu (EÚ) 2016/44 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. septembra 2020

                  Za Radu

                  predseda

               J. BORRELL FONTELLES

            (1)  Ú. v. EÚ L 12, 19.1.2016, s. 1.

            PRÍLOHA

               1.
               V nariadení (EÚ) 2016/44, prílohe III, časti A (Osoby) sa dopĺňajú tieto záznamy:

                           Meno

                           Identifikačné údaje

                           Dôvody

                           Dátum zaradenia do zoznamu

                           „20.

                           AL-WERFALLI, Mahmoud Mustafa Busayf
                           alias AL-WARFALLI, Mahmud

                           Dátum narodenia: 1978
                           Miesto narodenia: Werfalla Tribe, západ Líbye alebo Elrseefa (Bani Walid)
                           Pohlavie: muž

                           Mahmoud al-Werfalli pôsobí ako veliteľ (poručík) brigády al-Saiqa so sídlom v Benghází. V tejto funkcii je al-Werfalli zodpovedný za závažné porušovanie ľudských práv vrátane zabíjania a popráv a priamo alebo nepriamo sa doň zapája.
                           Al-Werfalli bol zapojený do zabitia tridsiatich troch osôb v období od júna 2016 do júla 2017 v rámci niekoľkých prípadov, ako aj do hromadnej popravy desiatich osôb 24. januára 2018.

                           21. 9. 2020

                           21.

                           DIAB, Moussa
                           alias DIAB, Mousa

                           Pohlavie: muž

                           Moussa Diab je zodpovedný za závažné porušovanie ľudských práv, vrátane obchodovania s ľuďmi a únosov, znásilňovania a zabíjania migrantov a utečencov, a priamo sa doň zapája.
                           Držal migrantov a utečencov v zajatí v nezákonnom väzenskom tábore neďaleko Bani Walid, kde sa s nimi zaobchádzalo neľudským a ponižujúcim spôsobom. Pri pokuse o útek z tohto väzenského tábora bolo zabitých viacero migrantov a utečencov.

                           21. 9. 2020“

               2.
               V nariadení (EÚ) 2016/44, prílohe III, časti B (Subjekty) sa dopĺňajú tieto záznamy:

                           Meno

                           Identifikačné údaje

                           Dôvody

                           Dátum zaradenia do zoznamu

                           „17.

                           Sigma Airlines
                           alias Sigma Aviation; Air Sigma

                           Adresa:

                                       Markov Str. 11

                                       050013, Almaty, Kazakhstan

                                 Tel. +77272922305
                           Webové sídlo: https://airsigma.pro/
                           Zapísaný do registra pod menom: Kenesbayev Umirbek Zharmenovich

                           Sigma Airlines je komerčná nákladná letecká spoločnosť, ktorá prevádzkuje lietadlá, o ktorých sa zistilo, že porušili zbrojné embargo v Líbyi ustanovené v rezolúcii BR OSN č. 1970 (2011) a transponované do článku 1 rozhodnutia (SZBP) 2015/1333.
                           OSN označila spoločnosť Sigma Airlines za jedného z poskytovateľov komerčnej nákladnej leteckej dopravy, ktorí pôsobia v rozpore s embargom OSN na transfer vojenského materiálu do Líbye.

                           21. 9. 2020

                           18.

                           Avrasya Shipping

                           Adresa:
                           Liman Mh. Gezi Cd. No:22/3 İlkadım, Samsun, Turkey
                           Tel. +90 549 720 1748
                           E-mail: info@avrasyashipping.com
                           Webové sídlo: http://www.avrasyashipping.com/iletisim

                           Avrasya Shipping je námorná spoločnosť, ktorá prevádzkuje plavidlo s názvom Cirkin, v prípade ktorého sa zistilo, že porušilo zbrojné embargo v Líbyi ustanovené v rezolúcii BR OSN č. 1970 (2011) a transponované do článku 1 rozhodnutia (SZBP) 2015/1333.
                           Konkrétne bolo toto plavidlo spojené s prepravou vojenského materiálu do Líbye v máji a júni 2020.

                           21. 9. 2020

                           19.

                           Med Wave Shipping

                           Adresa:

                                       Office 511, 5th Floor, Baraka Building, Dauwar Al-Waha, Jordan;

                                       Adel Al-Hojrat building n°3, 1rst Floor, opposite Swefieh, Mall-Swefieh Po Box 850880 Amman, 11185 Jordan;

                                       Ground Floor, Orient Queen Homes Building, John Kennedy, Ras Beirut, Lebanon

                                 Tel. +962787064121; +96265865550; +96265868550
                           E-mail: operation@medwave.co

                           Med Wave Shipping je námorná spoločnosť, ktorá prevádzkuje plavidlo s názvom Bana, v prípade ktorého sa zistilo, že porušilo zbrojné embargo v Líbyi ustanovené v rezolúcii BR OSN č. 1970 (2011) a transponované do článku 1 rozhodnutia (SZBP) 2015/1333.
                           Konkrétne bolo toto plavidlo spojené s prepravou vojenského materiálu do Líbye v januári 2020.

                           21. 9. 2020“


title: Vykonávacie nariadenie Komisie (EÚ) 2020/1317 z 9. septembra 2020 o zatriedení určitého tovaru do kombinovanej nomenklatúry

text:
                  23.9.2020

                  SK

                  Úradný vestník Európskej únie

                  L 309/1

         VYKONÁVACIE NARIADENIE KOMISIE (EÚ) 2020/1317
         z 9. septembra 2020
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. septembra 2020

                  Za Komisiu

                  v mene predsedníčky

               Gerassimos THOMAS

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie (číselný znak KN)

                        Odôvodnenie

                        (1)

                        (2)

                        (3)

                                    1.

                                    Výrobok pozostávajúci zo sypkých poréznych granúl prevažne na základe dusičnanu amónneho s týmto zložením (v hmotnostných percentách):

                                                —

                                                dusičnan amónny > 99,4

                                                —

                                                (celkový dusík > 34,5)

                                                —

                                                aniónový polymér 0,28

                                                —

                                                povrchová vrstva 0,08

                                          Absorpcia oleja granulami je > 10 hmotnostných %.
                                    Granuly majú objemovú hmotnosť 0,72 g/cm3.

                        3602 00 00

                        Zatriedenie je určené všeobecným pravidlom 1 na interpretáciu kombinovanej nomenklatúry a znením číselného znaku KN 3602 00 00 .
                        Aniónový polymér sa pridáva s cieľom znížiť hustotu výrobku a zvýšiť jeho kapacitu absorpcie oleja, čo sú dôležité charakteristické vlastnosti, pre ktoré sú porézne granuly vhodnejším základným materiálom na výrobu výbušnín ANFO (zmes dusičnanu amónneho a vykurovacieho oleja).
                        Povrchové ošetrenie poréznych granúl nanesením povrchovej vrstvy sa robí s cieľom stabilizovať dusičnan amónny, a tým zabrániť nežiaducej absorpcii vody, ktorá by mohla narušiť/znížiť schopnosť absorbovať vykurovací olej, čo je jedna zo základných vlastností účinnej výbušniny ANFO.
                        Vzhľadom na svoje objektívne charakteristické vlastnosti možno teda výrobok identifikovať ako pripravenú výbušninu patriacu do položky 3602 (pozri aj stanovisko k zatriedeniu do harmonizovaného systému č. 3602.00/2).
                        Zatriedenie do položky 3102 je vylúčené, pretože výrobok bol špecificky pripravený a vyvinutý na použitie ako základný materiál pre výbušniny. Ani aniónový polymér, ani povrchová vrstva nie sú z technického hľadiska relevantné pre použitie ako hnojivo. Podmienky uvedené v poznámke 2 k 31. kapitole preto nie sú splnené.
                        Výrobok sa preto má zatriediť pod číselný znak KN 3602 00 00  ako pripravené výbušniny, iné ako práškové výmetné výbušniny.

                                    2.

                                    Výrobok pozostávajúci zo sypkých poréznych granúl prevažne na základe dusičnanu amónneho s týmto zložením (v hmotnostných percentách):

                                                —

                                                dusičnan amónny > 99

                                                —

                                                (celkový dusík > 34,5)

                                                —

                                                dusičnan horečnatý 0,4

                                                —

                                                zmes fosfátu diamónneho, síranu amónneho a kyseliny boritej 0,06

                                                —

                                                povrchová vrstva 0,08

                                          Absorpcia oleja granulami je > 7 hmotnostných %.
                                    Granuly majú objemovú hmotnosť 0,80 g/cm3.

                        3602 00 00

                        Zatriedenie je určené všeobecným pravidlom 1 na interpretáciu kombinovanej nomenklatúry a znením číselného znaku KN 3602 00 00 .
                        Zmes fosfátu diamónneho, síranu amónneho a kyseliny boritej sa pridáva s cieľom znížiť hustotu výrobku a zvýšiť jeho kapacitu absorpcie oleja, čo sú dôležité charakteristické vlastnosti, pre ktoré sú porézne granuly vhodnejším základným materiálom na výrobu výbušnín ANFO.
                        Povrchové ošetrenie poréznych granúl nanesením povrchovej vrstvy sa robí s cieľom stabilizovať dusičnan amónny, a tým zabrániť nežiaducej absorpcii vody, ktorá by mohla narušiť/znížiť schopnosť absorbovať vykurovací olej, čo je jedna zo základných vlastností účinných výbušnín ANFO.
                        Vzhľadom na svoje objektívne charakteristické vlastnosti možno teda výrobok identifikovať ako pripravenú výbušninu patriacu do položky 3602 (pozri aj stanovisko k zatriedeniu do harmonizovaného systému č. 3602.00/1).
                        Zatriedenie do položky 3102 je vylúčené, pretože výrobok bol špecificky pripravený a vyvinutý na použitie ako základný materiál pre výbušniny. Ani rôzne prímesi, ani povrchová vrstva nie sú z technického hľadiska relevantné pre použitie tohto pripraveného dusičnanu amónneho ako hnojivo. Podmienky uvedené v poznámke 2 k 31. kapitole preto nie sú splnené.
                        Výrobok sa preto má zatriediť pod číselný znak KN 3602 00 00  ako pripravené výbušniny, iné ako práškové výmetné výbušniny.


title: Vykonávacie nariadenie Komisie (EÚ) 2020/1318 z 22. septembra 2020, ktorým sa v reakcii na pandémiu COVID‐19 menia vykonávacie nariadenia (EÚ) 2020/21 a (EÚ) 2020/194, pokiaľ ide o dátumy uplatňovania

text:
                  23.9.2020

                  SK

                  Úradný vestník Európskej únie

                  L 309/4

         VYKONÁVACIE NARIADENIE KOMISIE (EÚ) 2020/1318
         z 22. septembra 2020,
         ktorým sa v reakcii na pandémiu COVID‐19 menia vykonávacie nariadenia (EÚ) 2020/21 a (EÚ) 2020/194, pokiaľ ide o dátumy uplatňovania
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 904/2010 zo 7. októbra 2010 o administratívnej spolupráci a boji proti podvodom v oblasti dane z pridanej hodnoty (1), a najmä na jeho článok 47l písm. a), b) a c),
         keďže:

                     (1)

                     Vo vykonávacom nariadení Komisie (EÚ) č. 79/2012 (2) sa stanovujú podrobné pravidlá vykonávania niektorých ustanovení nariadenia Rady (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty. Podľa článku 7 ods. 2 písm. d) nariadenia (EÚ) č. 79/2012 zmeneného vykonávacím nariadením (EÚ) 2020/21 (3) má Komisia sprístupniť webový portál pre členské štáty, ktoré sa rozhodnú zverejniť, okrem iného, daňové sadzby uplatniteľné na dodania tovaru a poskytovania služieb uvedené v článku 47g druhom odseku nariadenia (EÚ) č. 904/2010 od 1. januára 2021.

                     (2)

                     Vo vykonávacom nariadení Komisie (EÚ) č. 815/2012 (4) sa stanovujú pravidlá uplatňovania nariadenia Rady (EÚ) č. 904/2010, pokiaľ ide o osobitné úpravy pre neusadené zdaniteľné osoby, ktoré poskytujú telekomunikačné služby, služby rozhlasového a televízneho vysielania alebo elektronické služby nezdaniteľným osobám. Vykonávacie nariadenie Komisie (EÚ) č. 815/2012 sa od 1. januára 2021 zrušuje a nahrádza vykonávacím nariadením Komisie (EÚ) 2020/194 (5), ktoré odráža rozšírený rozsah pôsobnosti osobitných úprav pre zdaniteľné osoby, ktoré poskytujú služby nezdaniteľným osobám, uskutočňujú predaj tovaru na diaľku a určité domáce dodania tovaru. Pokiaľ však ide o podávanie a opravy daňových priznaní k DPH v súvislosti s poskytovaním služieb, na ktoré sa vzťahujú osobitné úpravy uvedené vo vykonávacom nariadení (EÚ) č. 815/2012 a ktoré sa uskutočnili pred 1. januárom 2021, uvedené vykonávacie nariadenie sa uplatňuje naďalej až do 10. februára 2024. Týmto sa má zabezpečiť, aby sa súčasný mechanizmus opráv naďalej uplatňoval na dodávky uskutočnené pred 1. januárom 2021. Opravy daňových priznaní k DPH sa môžu vykonať do troch rokov odo dňa, keď sa požadovalo predloženie pôvodného daňového priznania.

                     (3)

                     Tieto zmeny boli vykonané s cieľom zohľadniť rozšírenie osobitných úprav stanovených v kapitole 6 hlavy XII smernice Rady 2006/112/ES (6) vykonané prostredníctvom smerníc Rady (EÚ) 2017/2455 (7) a (EÚ) 2019/1995 (8), ako aj zodpovedajúce zmeny nariadenia (EÚ) č. 904/2010 vykonané prostredníctvom nariadenia Rady (EÚ) 2017/2454 (9).

                     (4)

                     Vypuknutie krízy spôsobenej pandémiou COVID-19, ktorá má výrazný vplyv na všetky členské štáty a núti ich, aby bezodkladne prijali okamžité opatrenia na vnútroštátnej úrovni prerozdelením zdrojov na iné problémy, spôsobuje niektorým členským štátom ťažkosti s dokončením potrebných IT systémov na vykonávanie a uplatňovanie týchto zmien od 1. januára 2021. Preto sa dátumy uplatňovania zmien kapitoly 6 hlavy XII smernice 2006/112/ES a nariadenia (EÚ) č. 904/2010 odložili rozhodnutím Rady (EÚ) 2020/1109 (10) a nariadením Rady (EÚ) 2020/1108 (11) o šesť mesiacov do 1. júla 2021.

                     (5)

                     Aby sa vykonávacie nariadenia (EÚ) 2020/21 a (EÚ) 2020/194 uplatňovali od toho istého dátumu ako zmenené ustanovenia kapitoly 6 hlavy XII smernice 2006/112/ES a nariadenia (EÚ) č. 904/2010, uvedené vykonávacie nariadenia by sa mali uplatňovať od 1. júla 2021.

                     (6)

                     Takisto je potrebné ozrejmiť, že informácie, ktoré má poskytnúť sprostredkovateľ pri registrácii v kolónke 21, v stĺpci E prílohy I k vykonávaciemu nariadeniu (EÚ) 2020/194, sa vzťahujú len na možné predchádzajúce identifikačné čísla umožňujúce tejto osobe konať ako sprostredkovateľ.

                     (7)

                     Vykonávacie nariadenia (EÚ) 2020/21 a (EÚ) 2020/194 by sa preto mali zodpovedajúcim spôsobom zmeniť.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre administratívnu spoluprácu,

               PRIJALA TOTO NARIADENIE:

            Článok 1
            Zmeny vykonávacieho nariadenia (EÚ) 2020/21
            Vykonávacie nariadenie (EÚ) 2020/21 sa mení takto:

                        1.

                        Článok 1 sa nahrádza takto:

                           „Článok 1
                           V článku 7 ods. 2 vykonávacieho nariadenia (EÚ) č. 79/2012 sa písmeno d) nahrádza takto:

                                       „d)

                                       od 1. júla 2021 daňové sadzby uplatniteľné na dodanie tovaru a poskytovanie služieb v súlade s osobitnými úpravami stanovenými v kapitole 6 hlavy XII smernice 2006/112/ES uvedené v článku 47g druhom odseku nariadenia (EÚ) č. 904/2010.“;

                        2.

                        V článku 2 sa druhý odsek nahrádza takto:
                        „Uplatňuje sa od 1. júla 2021.“

            Článok 2
            Zmeny vykonávacieho nariadenia (EÚ) 2020/194
            Vykonávacie nariadenie (EÚ) 2020/194 sa mení takto:

                        1.

                        Článok 7 sa nahrádza takto:

                           „Článok 7
                           Zrušenie
                           Vykonávacie nariadenie (EÚ) č. 815/2012 sa zrušuje s účinnosťou od 1. júla 2021.
                           Pokiaľ však ide o podávanie a opravy daňových priznaní k DPH v súvislosti s poskytovaním služieb, na ktoré sa vzťahuje niektorá z osobitných úprav uvedených vo vykonávacom nariadení (EÚ) č. 815/2012 a ktoré sa uskutočnilo pred 1. júlom 2021, uvedené vykonávacie nariadenie sa uplatňuje naďalej až do 10. augusta 2024.“;

                        2.

                        V článku 8 sa druhý odsek nahrádza takto:
                        „Uplatňuje sa od 1. júla 2021.“

                        3.

                        Príloha I sa mení takto:

                                    a)

                                    Kolónka 21, stĺpec E sa nahrádza takto:
                                    „číslo resp. čísla sprostredkovateľa pridelené zo strany členského štátu identifikácie v súlade s článkom 369q ods. 2 smernice 2006/112/ES, ak sprostredkovateľ predtým pôsobil ako sprostredkovateľ“;

                                    b)

                                    Poznámka pod čiarou č. 13 sa nahrádza takto:

                                                „(13)

                                                Dátum začatia využívania danej úpravy je totožný s dátumom v stĺpci D kolónke 19 a v prípade predbežnej registrácie v súlade s článkom 2 tretím odsekom vykonávacieho nariadenia Rady (EÚ) 2019/2026 nemôže byť skorší ako 1. júl 2021.“

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. septembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 12.10.2010, s. 1.

            (2)  Vykonávacie nariadenie Komisie (EÚ) č. 79/2012 z 31. januára 2012, ktorým sa stanovujú podrobné pravidlá vykonávania niektorých ustanovení nariadenia Rady (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 29, 1.2.2012, s. 13).

            (3)  Vykonávacie nariadenie Komisie (EÚ) 2020/21 zo 14. januára 2020, ktorým sa mení vykonávacie nariadenie (EÚ) č. 79/2012, ktorým sa stanovujú podrobné pravidlá vykonávania niektorých ustanovení nariadenia Rady (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 11, 15.1.2020, s. 1).

            (4)  Vykonávacie nariadenie Komisie (EÚ) č. 815/2012 z 13. septembra 2012, ktorým sa ustanovujú podrobné pravidlá uplatňovania nariadenia Rady (EÚ) č. 904/2010, pokiaľ ide o osobitné úpravy pre neusadené zdaniteľné osoby, ktoré poskytujú telekomunikačné služby, služby rozhlasového a televízneho vysielania alebo elektronické služby nezdaniteľným osobám (Ú. v. EÚ L 249, 14.9.2012, s. 3).

            (5)  Vykonávacie nariadenie Komisie (EÚ) 2020/194 z 12. februára 2020, ktorým sa stanovujú podrobné pravidlá uplatňovania nariadenia Rady (EÚ) č. 904/2010, pokiaľ ide o osobitné úpravy pre zdaniteľné osoby, ktoré poskytujú služby nezdaniteľným osobám, uskutočňujú predaj tovaru na diaľku a určité domáce dodania tovaru (Ú. v. EÚ L 40, 13.2.2020, s. 114).

            (6)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).

            (7)  Smernica Rady (EÚ) 2017/2455 z 5. decembra 2017, ktorou sa mení smernica 2006/112/ES a smernica 2009/132/ES, pokiaľ ide o určité povinnosti týkajúce sa dane z pridanej hodnoty pri poskytovaní služieb a predaji tovaru na diaľku (Ú. v. EÚ L 348, 29.12.2017, s. 7).

            (8)  Smernica Rady (EÚ) 2019/1995 z 21. novembra 2019, ktorou sa mení smernica 2006/112/ES, pokiaľ ide o ustanovenia týkajúce sa predaja tovaru na diaľku a určitých domácich dodaní tovaru (Ú. v. EÚ L 310, 2.12.2019, s. 1).

            (9)  Nariadenie Rady (EÚ) 2017/2454 z 5. decembra 2017, ktorým sa mení nariadenie (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 348, 29.12.2017, s. 1).

            (10)  Rozhodnutie Rady (EÚ) 2020/1109 z 20. júla 2020, ktorým sa v reakcii na pandémiu COVID-19 menia smernice (EÚ) 2017/2455 a (EÚ) 2019/1995, pokiaľ ide o dátumy transpozície a uplatňovania (Ú. v. EÚ L 244, 29.7.2020, s. 3).

            (11)  Nariadenie Rady (EÚ) 2020/1108 z 20. júla 2020, ktorým sa v reakcii na pandémiu COVID-19 mení nariadenie (EÚ) 2017/2454, pokiaľ ide o dátumy uplatňovania (Ú. v. EÚ L 244, 29.7.2020, s. 1).


title: Vykonávacie nariadenie Komisie (EÚ) 2020/1319 z 22. septembra 2020, ktorým sa do registra chránených označení pôvodu a chránených zemepisných označení zapisuje názov [„Provola dei Nebrodi“ (CHOP)]

text:
                  23.9.2020

                  SK

                  Úradný vestník Európskej únie

                  L 309/7

         VYKONÁVACIE NARIADENIE KOMISIE (EÚ) 2020/1319
         z 22. septembra 2020,
         ktorým sa do registra chránených označení pôvodu a chránených zemepisných označení zapisuje názov [„Provola dei Nebrodi“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 3 písm. a),
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Talianska o zápis názvu „Provola dei Nebrodi“ do registra ako chráneného označenia pôvodu (CHOP) (2).

                     (2)

                     Komisii bolo 22. októbra 2019 doručené oznámenie o námietke Belgicka. Komisia 31. októbra 2019 zaslala Taliansku oznámenie o námietke Belgicka. Komisii bola 19. decembra 2019 doručená odôvodnená námietka v stanovenej lehote.

                     (3)

                     Komisia preskúmala námietku Belgicka a uznala ju za prípustnú.

                     (4)

                     Komisia v liste z 19. februára 2020 vyzvala zainteresované strany, aby pristúpili k príslušným konzultáciám v snahe dosiahnuť vzájomnú dohodu v zmysle svojich vnútroštátnych postupov.

                     (5)

                     Hoci Taliansko a Belgicko nedosiahli dohodu, Belgicko stiahlo svoju námietku proti zápisu názvu „Provola dei Nebrodi“ do registra v liste adresovanom talianskym orgánom zo 16. júna 2020.

                     (6)

                     Označenie pôvodu „Provola dei Nebrodi“ (CHOP) by sa preto malo zapísať do registra,

               PRIJALA TOTO NARIADENIE:

            Článok 1
            Názov „Provola dei Nebrodi“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.3. Syry, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. septembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 257, 31.7.2019, s. 18.

            (3)  Vykonávacie nariadenie Komisie (EÚ) č. 668/2014 z 13. júna 2014 , ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/1321 zo 17. septembra 2020, ktorým sa do Registra chránených označení pôvodu a chránených zemepisných označení zapisuje názov [„Aydın Kestanesi“ (CHOP)]

text:
                  24.9.2020

                  SK

                  Úradný vestník Európskej únie

                  L 310/1

         VYKONÁVACIE NARIADENIE KOMISIE (EÚ) 2020/1321
         zo 17. septembra 2020,
         ktorým sa do Registra chránených označení pôvodu a chránených zemepisných označení zapisuje názov [„Aydın Kestanesi“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     Žiadosť Turecka o zápis názvu „Aydın Kestanesi“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Aydın Kestanesi“ sa musí zapísať do registra,

               PRIJALA TOTO NARIADENIE:

            Článok 1
            Názov „Aydın Kestanesi“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 185, 4.6.2020, s. 16.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/1326 z 15. septembra 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Mojama de Isla Cristina“ (CHZO)

text:
                  25.9.2020

                  SK

                  Úradný vestník Európskej únie

                  L 312/1

         VYKONÁVACIE NARIADENIE KOMISIE (EÚ) 2020/1326
         z 15. septembra 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Mojama de Isla Cristina“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného zemepisného označenia „Mojama de Isla Cristina“ zapísaného do registra na základe vykonávacieho nariadenia Komisie (EÚ) 2016/199 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Mojama de Isla Cristina“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Vykonávacie nariadenie Komisie (EÚ) 2016/199 z 9. februára 2016, ktorým sa do Registra chránených označení pôvodu a chránených zemepisných označení zapisuje názov [Mojama de Isla Cristina (CHZO)] (Ú. v. EÚ L 39, 16.2.2016, s. 4).

            (3)  Ú. v. EÚ C 150, 6.5.2020, s. 28.


title: Vykonávacie nariadenie Komisie (EÚ) 2020/1327 z 18. septembra 2020, ktorým sa do registra chránených označení pôvodu a chránených zemepisných označení zapisuje názov „Akasztói szikiponty“ (CHOP)

text:
                  25.9.2020

                  SK

                  Úradný vestník Európskej únie

                  L 312/3

         VYKONÁVACIE NARIADENIE KOMISIE (EÚ) 2020/1327
         z 18. septembra 2020,
         ktorým sa do registra chránených označení pôvodu a chránených zemepisných označení zapisuje názov
         „Akasztói szikiponty“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Maďarska o zápis názvu „Akasztói szikiponty“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Akasztói szikiponty“ by sa mal zapísať do registra,

               PRIJALA TOTO NARIADENIE:

            Článok 1
            Názov „Akasztói szikiponty“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.7. Čerstvé ryby, mäkkýše a kôrovce a výrobky z nich, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 172, 20.5.2020, s. 26.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/1329 z 23. septembra 2020, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  25.9.2020

                  SK

                  Úradný vestník Európskej únie

                  L 312/5

         VYKONÁVACIE NARIADENIE KOMISIE (EÚ) 2020/1329
         z 23. septembra 2020,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. septembra 2020

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod  (1)

                                 0207 12 90

                                 Mrazené trupy z hydiny druhu Gallus domesticus, známe ako „kurčatá 65 %“

                                 138,5

                                 0

                                 AR

                                 0207 14 10

                                 Mrazené vykostené kusy z hydiny druhu Gallus domesticus

                                 210,7

                                 27

                                 AR

                                 157

                                 52

                                 BR

                                 248,9

                                 15

                                 CL

                                 211,7

                                 27

                                 TH

                                 1602 32 11

                                 Nevarené prípravky z hydiny druhu Gallus domesticus

                                 168,2

                                 40

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).